IIFA ministries, Overseas for Pinto, Bipasha gets Environment | बिपाशा बसु बनीं पर्यावरण मंत्री! - Hindi Filmibeat
| Published: Monday, June 15, 2009, 12:00 [IST]
अंतर्राष्ट्रीय फिल्म अकादमी पुरस्कार समारोह की मेजबानी कर रहे अभिनेता बोमन ईरानी और रितेश देशमुख ने एक ड्रीम कैबिनेट बनाई जिसमें बिपाशा बसु को यह कहते हुए पर्यावरण मत्री बनाया कि वह सबसे हॉट है उनके हॉट होने की वजह से पर्यावरण में ग्‍लोबल वार्मिंग बढ रहा है।
इस ड्रीम कैबिनेट में आमिर खान, अक्षय कुमार और आशुतोष गोवारिकर जैसे कलाकारों को शामिल किया। बोमन और देशमुख के 'ड्रीम कैबिनेट' में बिपाशा के अलावा निर्देशक आशुतोष गोवारिकर कृषि मंत्री और युवा मामलों की मंत्री के रूप में अभिनेत्री कैटरीना कैफ शामिल हैं।
दोनों मेजबानों ने कहा कि आशुतोष को कृषि मंत्री इसलिए बनाया जाना चाहिए क्योंकि उन्होंने बॉलीवुड को 'लगान' जैसी फिल्म दी है, जो ग्रामीण समुदाय पर आधारित है। कैटरीना कैफ को दोनों ने युवा मामलों का मंत्री बनाए जाने की पेशकश की। उनके मुताबिक ऐसा इसलिए क्योंकि आज का हर युवा कैटरीना से ही बात करना चाहता है।
दोनों की इच्छा है कि निर्देशक राकेश रोशन को फिल्म 'कोयला' बनाने के कारण कोयला मंत्री का काम सौंपा जाना चाहिए। कोयला फिल्म बनाकर उन्होंने कोयले के बारे में बहुत कुछ जानकारी इकट्ठा की है।
अभिनेता आमिर खान के बारे में बोमन और देशमुख ने कहा कि उन्हें देश का गृह मंत्री बनाना चाहिए क्योंकि वह साल में 11 महीने घर में ही रहते हैं और वर्ष के अंत में एक फिल्म प्रदर्शित करते हैं। दूसरी ओर महंगे कलाकार अक्षय कुमार को दोनों वित्त मंत्री के रूप में देखना चाहते हैं।
Read more about: aamir khan akshay kumar अक्षय कुमार आमिर खान कैटरीना कैफ बालीवुड बिपाशा बसू bipasha basu bollywood katrina kaif
Story first published: Monday, June 15, 2009, 12:00 [IST]